



Pirkimo sąlygų
3 priedas
NUOMOS SUTARTIES PROJEKTAS

I. SPECIALIOJI DALIS



	Lietuvos kariuomenės Pėstininkų brigada „Geležinis Vilkas“, atstovaujama Lietuvos kariuomenės Pėstininkų brigados „Geležinis Vilkas“ vado plk. Dariaus Meilūno, veikiančio pagal Lietuvos Respublikos krašto apsaugos ministro 2022 m. lapkričio 3 d. įsakymu Nr. V-872 „Dėl Lietuvos kariuomenės Pėstininkų brigados „Geležinis Vilkas“ ir jai pavaldžių vienetų nuostatų ir struktūros patvirtinimo“ patvirtintus nuostatus (toliau – Nuomininkas), ir (Nuomotojas), atstovaujama (pareigos, vardas, pavardė) veikiančio (-ios) pagal (dokumentas, kurio pagrindu veikia asmuo) (toliau – Nuomotojas), (jei tai ūkio subjektų grupė – atitinkami duomenys apie kiekvieną partnerį) toliau kartu šioje sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu (toliau – Viešųjų pirkimų įstatymas) ir 2026 m. ________ d. Centrinėje viešųjų pirkimų informacinėje sistemoje (toliau – CVP IS) paskelbtomis viešojo pirkimo „Karių apgyvendinimo konteinerinėje stovykloje įrengimo, nuomos ir aptarnavimo“ (pirkimo Nr. ____) sąlygomis sudarė šią nuomos sutartį, toliau vadinamą „Sutartimi“, ir susitarė dėl toliau išvardytų sąlygų:

	1. Sutarties objektas.
1.1. Nuomotojas įsipareigoja Sutartyje ir jos 1 priede „Karių apgyvendinimo konteinerinėje stovykloje Vaidoto g. 209, Kaune įrengimo, nuomos ir aptarnavimo paslaugos techninė specifikacija“ (toliau – 1 priedas) nustatytomis sąlygomis, terminais ir tvarka:
1.1.1. pristatyti į Sutartyje nurodytą vietą konteinerių blokus ir kitą Stovyklos įrangą;
1.1.2. įrengti karių apgyvendinimo konteinerinę stovyklą, sudarytą iš konteinerių blokų (kuriuose įkuriamos darbo, sandėliavimo, mokymo ir poilsio vietos) ir laikinų aikštelių (skirtų konteinerių išdėstymui bei automobilių parkavimui) (toliau – nuomos objektas arba Stovykla), atlikdamas konteinerių blokų sumontavimo, prijungimo prie inžinerinių tinklų ir kitus parengiamuosius darbus;
1.1.3. perduoti Nuomininkui naudotis Stovyklą Sutarties nuomos terminui;
1.1.4. Sutarties galiojimo laikotarpiu teikti su Stovyklos funkcionavimu susijusias eksploatavimo ir aptarnavimo paslaugas;
1.1.5. pasibaigus nuomos terminui, išmontuoti Stovyklą ir sutvarkyti teritoriją.
Stovykla, atliekami darbai ir teikiamos paslaugos turi atitikti 1 priede pateiktas technines specifikacijas ir kitus Sutartyje nustatytus reikalavimus.
1.2. Nuomininkas įsipareigoja priimti Sutarties 1 priede nurodytas technines specifikacijas atitinkantį nuomos objektą, atliktus darbus bei su nuomos objekto funkcionavimu ir aptarnavimu susijusias paslaugas ir už juos sumokėti Nuomotojui Sutartyje nustatyta tvarka ir terminais.

	2. Sutarties kaina/nuomos įkainiai.
2.1. Pradinės Sutarties kaina  _____________ Eur (____eurų ____ct), be  pridėtinės vertės mokesčio (toliau – PVM) ir  _____________ Eur (____eurų ____ct) įskaitant 21 % pridėtinės vertės mokestį  (jeigu taikoma).
2.2. Nuomos objekto ir su jo įrengimu bei aptarnavimu susijusių paslaugų kiekiai ir įkainiai nurodyti Sutarties 2 priede „Nuomojamo objekto ir su jo įrengimu bei aptarnavimu susijusių paslaugų kiekiai ir įkainiai“. Į nuomos objekto ir su jo įrengimu bei aptarnavimu susijusių paslaugų įkainius įskaičiuoti visi mokesčiai ir visos Nuomininko išlaidos, susijusios su nuomos objektu bei jo įrengimu ir aptarnavimu (įskaitant visus Sutarties 1 priede nurodytus reikalavimus).
2.3. Sutartyje taikoma fiksuoto įkainio apskaičiavimo  kainodara. 
2.4. Peržiūros atvejis numatytas Sutarties bendrosios dalies 2.2 punkte ir Sutarties 3 priede ,,Įkainių perskaičiavimo sąlygos“.
2.5. Jei Sutarties kaina buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) pradinė sutarties vertė.

	3. Nuomos objekto pristatymo vieta, nuomos terminas ir sąlygos:
3.1.Nuomotojas  įsipareigoja:
3.1.1. Atlikti visus Sutarties 1 priede nurodytus veiksmus nuo 2026 m. lapkričio 1 d. iki 2030 m. gruodžio 31 d. šiais etapais:
-  1 etapo įrengimo veiksmus, nurodytus Sutarties 2 priede, atlikti Ne ilgiau kaip per 3 (tris) mėnesius nuo Sutarties įsigaliojimo dienos, 1 etapo nuomą ir paslaugas, nurodytas Sutarties 2 priede, teikti nuo 2026 m. lapkričio 1 d. iki 2030 m. gruodžio 31 d. (jei pirkimo Sutartis sudaroma likus mažiau nei 3 (trys) mėnesiai iki šiame punkte nurodyto 1 etapo laikotarpio pradžios, atitinkamai, Nuomotojui  nurodant argumentuotas priežastis dėl kurių negalimas stovyklos įrengimas 2026 m. lapkričio 1 d., gali būti pavėlinama 1 etapo pradžia, kuri turi būti ne vėlesnė nei 3 (trys) mėnesiai nuo Sutarties sudarymo momento); 
-  2 etapo įrengimo veiksmus, nurodytus Sutarties 2 priede, atlikti iki 2028 m. kovo 1 d., 2 etapo nuomą ir paslaugas, nurodytas Sutarties 2 priede, teikti nuo 2028 m. kovo 1 d. iki 2030 m. gruodžio 31 d.;
3.1.2. Teikti Stovyklos aptarnavimo ir priežiūros paslaugas, konteinerių vidaus valymo paslaugas ir Stovyklos teritorijos priežiūros paslaugas Stovyklos nuomos laikotarpiu. 
3.1.3. Pasibaigus Stovyklos nuomos laikotarpiui, ne vėliau kaip per 3 (tris) mėnesius nuo 2 etapo pabaigos, savo jėgomis ir priemonėmis išmontuoti ir išvežti Stovyklos elementus, medžiagas bei perduoti tvarkingą teritoriją Nuomininkui kaip nurodyta Sutarties 1 priede.
3.1.4. Skirti asmenį, atsakingą už techninės priežiūros organizavimą, kokybę ir kontrolę visą Stovyklos nuomos laikotarpį, kuris būtų pasiekiamas ryšio priemonėmis 24 valandas per parą, 7 dienas per savaitę.
3.2. Ne vėliau kaip prieš 3 (tris) dienas iki pradedant naudoti kiekvieno Sutarties specialiosios dalies 3.1.1. papunktyje nurodyto etapo nuomojamą objektą, Šalys pasirašo perdavimo–priėmimo aktą. Jei iki Sutarties specialiosios dalies 3.1.1. papunktyje nurodyti kiekvieno etapo pradžios nėra pasirašytas perdavimo – priėmimo aktas, laikoma, kad Nuomotojas vėluoja teikti objekto nuomą Sutartyje nurodytais terminais.
3.3.  Nuomotojas privalo užtikrinti, kad Sutarties sudarymo ir vykdymo metu neatsirastų aplinkybių, nurodytų Viešųjų pirkimų įstatymo 45 straipsnio 21 dalyje. Nuomininkas turi teisę bet kuriuo metu pareikalauti Nuomotojo, pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. Nuomotojas privalo pateikti Nuomininko prašomus dokumentus ne vėliau kaip per 5 (penkias) darbo dienas nuo prašymo gavimo dienos.
3.4. Nuomininkas  ne vėliau kaip prieš 3 (tris) mėnesius iki Sutarties specialiosios dalies 3.1.2 punkte kiekvieno nurodyto etapo laikotarpio pradžios Sutarties specialiųjų sąlygų 9.14 punkte nurodytu el. paštu informuoja Nuomotoją apie konkretaus etapo užsakomą nuomos objektą bei jo aptarnavimo ir techninės priežiūros paslaugas.
3.5. Nuomotojas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Nuomotojas įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Nuomotojo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus.
3.6. Nuomotojas įsipareigoja, vykdydamas Sutartyje numatytus įsipareigojimus, laikytis patekimo į krašto apsaugos sistemos organizacijų patalpas ir (ar) karines teritorijas ribojimų, nustatytų Transporto priemonių, jose esančių asmenų, karių ir tarnybos ar darbo santykiais su krašto apsaugos sistema susijusių asmenų, lankytojų įleidimo ir jų turimų daiktų (nešulių) patikros, prieš jiems patenkant į karines teritorijas, taisyklių, patvirtintų Lietuvos Respublikos krašto apsaugos ministro 2009 m. vasario 9 d. įsakymu Nr. V-107, 56 punkte, ir užtikrinti, kad šių ribojimų laikytųsi Nuomotojo darbuotojai, subtiekėjai, ūkio subjektai, kurių pajėgumais Nuomotojas remiasi, gamintojai, techninės ar programinės įrangos priežiūrą ir palaikymą vykdantys asmenys, taip pat juos kontroliuojantys asmenys.
[bookmark: _GoBack]3.7. Šis pirkimas vykdomas kaip žaliasis pirkimas pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.4. papunktį. Nuomotojas įsipareigoja per visą Sutarties vykdymo laikotarpį užtikrinti 3.7.1–3.7.2 papunkčiuose nustatytų reikalavimų atitiktį ir pagrįsti ją šiuose papunkčiuose nurodytais dokumentais.
3.7.1. Konteinerinės stovyklos vidaus ir išorės apšvietimui naudojami šviesos šaltiniai (elektros lemputės), kuriems taikomi 2019 m. kovo 11 d. Komisijos deleguotojo reglamento (ES) 2019/2015 energijos vartojimo efektyvumo ženklinimo reikalavimai, turi būti paženklinti pagal šį reglamentą ir būti ne žemesnės kaip E energijos vartojimo efektyvumo klasės. Šviesos šaltiniai, kuriems šio reglamento ženklinimo reikalavimai netaikomi, turi atitikti Komisijos reglamente (ES) 2019/2020 nustatytus ekologinio projektavimo reikalavimus.
3.7.2. Konteinerinės stovyklos elektriniai oro kondicionavimo, kurių šaldymo, arba šildymo vardinis pajėgumas yra ≤ 12kW, kuri yra įtraukta į Lietuvos Respublikos energetikos ministro 2015 m. birželio 18 d. įsakymu Nr. 1-154 (aktuali redakcija) patvirtintą sąrašą ir kuriai taikomi Europos Komisijos reglamentai dėl gaminių energijos vartojimo efektyvumo ženklinimo, turi atitikti ne žemesnę nei A+ energijos vartojimo efektyvumo klasę šildymo ir vėsinimo funkcijoms. Gaminiai, kuriems energijos vartojimo efektyvumo ženklinimo reikalavimai netaikomi, turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus.
3.8. Atitikties 3.7 punkto reikalavimams patikra:
3.8.1. Prekių priėmimo metu turi būti pateikta naudojamo gaminio (-ių) galiojanti energijos vartojimo efektyvumo etiketė (-s) arba informacijos lapas, įrodantis, kad siūlomo (-ų) gaminio (-ių) energijos vartojimo efektyvumo klasė yra ne žemesnė nei reikalaujama, arba kiti lygiaverčiai įrodymai. 
3.8.2. Nuomininkas turi teisę prekių priėmimo metu faktiškai patikrinti sumontuotų gaminių tipus ir modelius bei sutikrinti pateiktus duomenis. Nustačius neatitiktį, Nuomotojas privalo neatitiktį pašalinti (pakeisti gaminius atitinkančiais) per 14 kalendorinių dienų savo sąskaita.
3.8.3. Sutarties vykdymo metu Nuomotojui keičiant sugedusius ar susidėvėjusius 3.7.1–3.7.2 papunkčiuose nurodytus gaminius, nauji gaminiai turi atitikti ne žemesnius reikalavimus; jų atitikties dokumentai pateikiami Nuomininkui per 5 darbo dienas nuo pakeitimo.
3.9. Nuomotojui neįvykdžius 3.7 punkte nustatytų įsipareigojimų:
3.9.1. Už kiekvieną 3.8.2 papunktyje nustatytu terminu nepašalintą 3.7.1–3.7.2 papunkčiuose nustatytų reikalavimų neatitiktį Nuomotojas moka Nuomininkui 50 (penkiasdešimt) Eur baudą. Bauda skaičiuojama už kiekvieną atskirą neatitinkantį gaminio tipą. Baudos sumokėjimas neatleidžia Nuomotojo nuo pareigos pašalinti neatitiktį.

	4. Apmokėjimo tvarka:
4.1. Nuomininkas su Nuomotoju atsiskaito tokia tvarka:
4.1.1. Už kiekvieną mėnesį faktiškai suteiktas 2 priedo  lentelėse nurodytų Stovyklos aptarnavimo ir priežiūros paslaugas apmokama tose pačiose lentelėse nurodytais įkainiais pagal Nuomotojo pateiktas sąskaitas faktūras. Sąskaitos faktūros teikiamos ne vėliau kaip per 15 (penkiolika) dienų nuo atitinkamo mėnesio pabaigos, o apmokėjimas atliekamas ne vėliau kaip per 30 (trisdešimt) dienų nuo sąskaitos faktūros gavimo dienos.
4.1.2. Už faktiškai suteiktą 2 priedo nurodytų objektų nuomą apmokama tose pačiose lentelėse nurodytais įkainiais pagal Nuomotojo pateiktas sąskaitas faktūras, kurios teikiamos ne vėliau kaip 15 dienų nuo pirmojo 3.1.2 punkte nurodyto etapo pirmojo mėnesio pabaigos, Nuomotojui apmokama ne vėliau kaip per 30 dienų nuo sąskaitos faktūros gavimo dienos;
4.1.3. Nuomotojui  Sutarties specialiosios dalies 1.1 punkte nurodytu adresu atvežus ir sumontavus nuomos objektus anksčiau nei šie objektai reikalingi nuomai pagal etapus nurodytus Sutarties specialiosios dalies 3.2 punkte už šių objektų atvežimą, sumontavimą Nuomotojas pateikia sąskaitas faktūras, per  15 (penkiolika) dienų pasibaigus konkretaus Sutarties specialiosios dalies 3.1.2 punkte nurodyto etapo pirmam mėnesiui. Nuomotojui už nuomos objektų atvežimą bei sumontavimą apmokama ne vėliau kaip per 30 dienų nuo sąskaitos faktūros gavimo dienos.
4.2. Vykdant Sutartį, sąskaitos faktūros turi būti teikiamos naudojantis sąskaitų administravimo bendrosios informacinės sistemos (toliau – SABIS) priemonėmis, nurodant Nuomininką Sutarties numerį ir datą. Jeigu Nuomotojas nepateikia sąskaitos informacinės sistemos SABIS priemonėmis, Nuomininkas neatlieka mokėjimo. Šio punkto nuostatos taikomos tik Nuomotojo Nuomininkui teikiamoms sąskaitoms faktūroms. Nuomininko Nuomotojui teikiamoms sąskaitoms faktūroms taikomas 4.3.14 papunktis.
4.3. Už Nuomotojo veiklos reikmėms – tiek Stovyklos objektų atvežimo, įrengimo (montavimo), taip pat jų demontavimo ir išvežimo metu, tiek paslaugų teikimo laikotarpiu – sunaudotą vandenį ir elektros energiją Nuomininkas Nuomotojui neatsiskaito. Šios sąnaudos į 2 priedo lentelėse nurodytus įkainius neįskaičiuojamos, jas apmoka Nuomotojas šiame punkte nustatyta tvarka. Ši tvarka taikoma tik Nuomininkui priklausančių ar jo apmokamų išteklių suvartojimui.
4.3.1. Nuomotojo veiklos reikmėms sunaudotų išteklių apskaitai Nuomotojas savo lėšomis įsirengia atskirus vandens ir elektros energijos apskaitos prietaisus. Prietaisai įrengiami iki Stovyklos objektų atvežimo ir įrengimo (montavimo) darbų pradžios, kad būtų apskaitomi ir šių darbų metu sunaudojami ištekliai. Prietaisų įrengimo (prijungimo) vietas Šalys suderina raštu prieš pradedant darbus, surašant prietaisų įrengimo vietų derinimo aktą arba tai užfiksuojant pirmajame rodmenų akte.
4.3.2. Įrengiami apskaitos prietaisai turi:
4.3.2.1. būti tinkami naudoti pagal paskirtį, techniškai tvarkingi ir turėti galiojančią metrologinę patikrą (patvirtinančius dokumentus Nuomotojas pateikia Nuomininkui prieš pradedant darbus);
4.3.2.2. apskaityti visą Nuomotojo veiklos reikmėms sunaudojamų išteklių kiekį;
4.3.2.3. būti įrengti taip, kad Nuomininko atstovas galėtų netrukdomai patikrinti prietaisus ir jų rodmenis;
4.3.2.4. būti užplombuoti (jeigu prietaiso konstrukcija tai leidžia), plombavimą įforminant pirmajame rodmenų akte.
4.3.3. Apskaitos prietaisų įsigijimo, įrengimo, prijungimo, eksploatavimo, techninės priežiūros, metrologinės patikros, remonto, keitimo ir demontavimo išlaidas apmoka Nuomotojas. Šios išlaidos į 2 priedo lentelėse nurodytus įkainius neįskaičiuojamos ir Nuomininko neatlyginamos.
4.3.4. Apskaitos prietaisai įrengiami nepažeidžiant Nuomininko turto, laikantis teisės aktų reikalavimų ir, kai to reikalauja teisės aktai ar išteklių tiekėjo nustatyta tvarka, suderinus su atitinkamu išteklių tiekėju.
4.3.5. Nuomotojas privalo užtikrinti apskaitos prietaisų saugumą ir tinkamą veikimą nuo jų įrengimo iki demontavimo. Apie prietaiso gedimą, plombos pažeidimą ar kitą aplinkybę, dėl kurios rodmenys gali neatspindėti faktinio suvartojimo, Nuomotojas ne vėliau kaip per 1 (vieną) darbo dieną nuo sužinojimo raštu informuoja Nuomininką ir per 5 (penkias) darbo dienas savo lėšomis pašalina trūkumą arba pakeičia prietaisą, apie tai surašant aktą su pakeisto ir naujo prietaiso rodmenimis.
4.3.6. Jeigu dėl objektyvių priežasčių atskirų apskaitos prietaisų įrengti iki įrengimo (montavimo) darbų pradžios nėra galimybės, Šalys prieš pradedant darbus raštu susitaria dėl šio laikotarpio suvartojimo nustatymo tvarkos pagal 4.3.10 papunktį. Tokio susitarimo nebuvimas neatleidžia Nuomotojo nuo pareigos atsiskaityti už įrengimo (montavimo) darbų metu sunaudotus išteklius.
4.3.7. Apskaitos prietaisų rodmenys fiksuojami:
4.3.7.1. prieš pradedant Stovyklos objektų atvežimo ir įrengimo (montavimo) darbus (pradiniai rodmenys);
4.3.7.2. baigus įrengimo (montavimo) darbus ir (arba) pradedant teikti paslaugas;
4.3.7.3. kiekvieno kalendorinio mėnesio paskutinę darbo dieną;
4.3.7.4. pasibaigus paslaugų teikimui, prieš pradedant demontavimo darbus;
4.3.7.5. baigus demontavimo ir išvežimo darbus (galutiniai rodmenys).
Rodmenys fiksuojami surašant abiejų Šalių įgaliotų atstovų pasirašomą rodmenų aktą ne vėliau kaip per 2 (dvi) darbo dienas nuo atitinkamos datos. Nuomininkui sudaroma galimybė bet kuriuo metu patikrinti apskaitos prietaisus ir jų rodmenis.
4.3.8. Jeigu Stovyklos objektai įrengiami (montuojami) etapais, 4.3.7.1 ir 4.3.7.2 papunkčiuose nurodyti rodmenys fiksuojami kiekvieno etapo pradžioje ir pabaigoje. Ta pati tvarka taikoma etapais vykdomam demontavimui.
4.3.9. Jeigu Šalies atstovas neatvyksta fiksuoti rodmenų 4.3.7 papunktyje nustatytu laiku arba atsisako pasirašyti rodmenų aktą nenurodydamas motyvų, rodmenis fiksuoja atvykusios Šalies atstovas vienašališkai, tą pačią dieną apie tai raštu informuodamas kitą Šalį ir pateikdamas užfiksuotų rodmenų nuotrauką. Tokie rodmenys laikomi galiojančiais, jeigu kita Šalis per 3 (tris) darbo dienas nepateikia motyvuotų prieštaravimų.
4.3.10. Jeigu apskaitos prietaisai neįrengti, sugedo arba jų rodmenys neatspindi faktinio suvartojimo, sunaudotų išteklių kiekis nustatomas Šalių susitarimu pagal Nuomotojo naudojamų įrenginių galingumą ir faktinį jų naudojimo laiką, surašant atskirą aktą. Prietaisų gedimo laikotarpiu suvartojimas nustatomas pagal paskutinio mėnesio, kurį prietaisai veikė tinkamai, vidutinį paros suvartojimą. Nuomotojas neįgyja teisės ginčyti tokiu būdu nustatyto kiekio remdamasis apskaitos prietaisų duomenų nebuvimu, jeigu prietaisai nebuvo įrengti ar tinkamai neveikė dėl nuo Nuomotojo priklausančių aplinkybių.
4.3.11. Nuomotojo veiklos reikmėms sunaudotų išteklių kiekis nustatomas kaip rodmenų aktuose užfiksuotų ataskaitinio laikotarpio pabaigos ir pradžios rodmenų skirtumas.
4.3.12. Nuomotojo mokėtina suma apskaičiuojama 4.3.11 papunktyje nustatytą kiekį padauginus iš vieneto įkainių (Eur/kWh, Eur/m³ be PVM), nurodytų išteklių tiekėjo (elektros energijos tiekėjo, geriamojo vandens tiekimo ir nuotekų tvarkymo paslaugų teikėjo) Nuomininkui pateiktoje sąskaitoje už atitinkamą ataskaitinį laikotarpį, pridedant PVM. Jeigu išteklių tiekėjo sąskaitoje nurodyti keli skirtingi to paties ištekliaus įkainiai, taikomas ataskaitinio laikotarpio vidutinis svertinis įkainis.
4.3.13. Nuomininkas, gavęs išteklių tiekėjų sąskaitas už ataskaitinį mėnesį, per 10 (dešimt) darbo dienų pateikia Nuomotojui sąskaitą faktūrą už Nuomotojo veiklos reikmėms sunaudotus išteklius. Sąskaitos faktūros teikiamos už kiekvieną kalendorinį mėnesį, kurį Nuomotojas naudojo išteklius, įskaitant mėnesius, kuriais vyko tik įrengimo (montavimo) arba demontavimo darbai. Prie sąskaitos faktūros pridedama: rodmenų akto kopija, sumos apskaičiavimas ir išteklių tiekėjo sąskaitos, kurios pagrindu nustatyti įkainiai, kopija arba išrašas.
4.3.14. Šiame punkte nurodytos Nuomininko Nuomotojui teikiamos sąskaitos faktūros neteikiamos sąskaitų administravimo bendrosios informacinės sistemos (SABIS) priemonėmis. Sąskaita faktūra ir jos priedai siunčiami Nuomotojui elektroniniu paštu Sutarties specialiojoje dalyje nurodytu adresu, nurodant Sutarties numerį ir datą. Sąskaita faktūra laikoma gauta jos išsiuntimo dieną, jeigu išsiųsta iki 16.00 val. darbo dieną, arba artimiausią darbo dieną, jeigu išsiųsta vėliau. Nuomotojo prašymu sąskaita faktūra papildomai pateikiama ir popierine forma.
4.3.15. Nuomotojas Nuomininko pateiktą sąskaitą faktūrą apmoka ne vėliau kaip per 30 (trisdešimt) dienų nuo jos gavimo dienos į sąskaitoje nurodytą Nuomininko sąskaitą.
4.3.16. Nuomotojas, nesutikdamas su apskaičiuota suma, per 5 (penkias) darbo dienas nuo sąskaitos faktūros gavimo pateikia Nuomininkui motyvuotas pastabas. Pastabų pateikimas neatleidžia Nuomotojo nuo neginčijamos sumos sumokėjimo 4.3.15 papunktyje nustatytu terminu. Šalims per 10 (dešimt) darbo dienų nesutarus, ginčijama dalis sprendžiama Sutartyje nustatyta ginčų nagrinėjimo tvarka, nustačius, kad suma apskaičiuota netiksliai, Nuomininkas išrašo kreditinį dokumentą arba pateikia patikslintą sąskaitą faktūrą.
4.3.17. Nuomotojui laiku neapmokėjus 4.3.13 papunktyje nurodytos sąskaitos faktūros, Nuomininkas turi teisę neapmokėtą neginčijamą sumą išskaityti iš Nuomotojui pagal 4.1 punktą mokėtinų sumų, apie tai raštu pranešęs Nuomotojui ne vėliau kaip prieš 5 (penkias) darbo dienas. Toks išskaitymas nelaikomas Nuomininko prievolės pagal 4.1 punktą pažeidimu.
4.3.18. Nuomotojo prievolė atsiskaityti už veiklos reikmėms sunaudotus išteklius galioja ir pasibaigus Sutarčiai – iki visiško atsiskaitymo pagal paskutinį rodmenų aktą.


	5. Papildomos Sutarties nutraukimo sąlygos.
5.1. Nuomininkas turi teisę Sutarties bendrosios dalies 8.2 punkte nustatyta tvarka Sutartį nutraukti:
5.1.1. Nuomotojui vėluojant teikti objekto nuomą daugiau kaip 5 (penkias) darbo dienas nuo Sutarties specialiosios dalies 3.1.2. punkte nurodyto objekto nuomos teikimo termino.
5.1.2. Nuomininkas turi teisę bet kuriuo Sutarties vykdymo metu vienašališkai, nenurodydamas priežasčių, įspėjęs Nuomotoją prieš 30 dienų, nutraukti Sutartį, nepaisydamas to, kad Nuomotojas jau pradėjo ją vykdyti. Šiuo atveju Nuomininkas privalo sumokėti Nuomotojui nuomojamo objekto  kainos dalį, proporcingą  objekto nuomos ir suteiktoms to objekto aptaranavimo ir priežiūros paslaugoms.
5.1.3. Nuomotojas per Nuomininko nustatytą terminą Nuomininkui nepateikia Sutarties specialiosios dalies 3.3 punkte nurodytų dokumentų.
5.1.4. Paaiškėja, kad yra aplinkybė, atitinkanti bent vieną iš Viešųjų pirkimų įstatymo 45 straipsnio 21 dalyje išvardytų sąlygų.
5.2. Sutartis gali būti nutraukta ir kitais Sutarties bendrosios dalies 8.1 - 8.2 punktuose numatytais atvejais.

	6. Nuomos objekto kokybė 
6.1. Nuomos objekto kokybė turi atitikti Sutartyje ir jos prieduose nustatytus reikalavimus. Pristačius nuomos objektą neatitinkantį Sutartyje ir jos prieduose nustatytų reikalavimų, Nuomotojas įsipareigoja nuomos objektą savo sąskaita ir rizika pakeisti kitu, atitinkančiu Sutartyje ir jos prieduose nustatytus reikalavimus ne ilgiau kaip per 1 (vieną) darbo dieną bei kompensuoti Nuomininko patirtus nuostolius (jeigu tokie buvo).


	7. Nuomotojo pristatyto nuomos objekto kokybės garantijos terminas. 
7.1. Nuomotojas Sutarties vykdymo laikotarpiu turi užtikrinti nepertraukiamą Stovyklos infrastruktūros funkcionavimą. Nuomotojas, gavęs raštu informaciją apie gedimus iš Nuomininko (arba pastebėjus savarankiškai), per 12 (dvylika) valandų privalo pašalinti Stovyklos vandens tiekimo, nuotekų šalinimo, elektros tiekimo, vėdinimo sistemos, šilumos tiekimo, oro kondicionavimo bei kitus gedimus. Visus gedimus Nuomotojas šalina savo lėšomis.
7.2. Nuomotojas įsipareigoja gedimus pašalinti Sutarties 1 priede nurodytais terminais.
7.3. . Kitus, Sutarties 1 priede nenumatytus  Stovyklos priežiūros ir aptarnavimo paslaugų teikimo trūkumus ar Stovyklos infrastruktūros gedimus Nuomotojas privalo pašalinti per 12 (dvylika) valandų nuo Nuomininko raštiško pranešimo.
7.4. Sutarties bendrosios dalies 6.3 punkte nurodytus įsipareigojimus nuo raštiško Nuomininko pranešimo apie trūkumus turi įvykdyti ne vėliau kaip per 24 (dvidešimt keturias) valandas. Jeigu gedimo neįmanoma pašalinti nustatytu terminu, Nuomotojas nuomos objektą savo sąskaita ir rizika turi pakeisti atitinkančiu Sutarties bei Sutarties 1 priedo reikalavimus, bei kompensuoti Nuomininko patirtus nuostolius (jeigu tokie buvo).

	8. Papildomas prievolių įvykdymo užtikrinimas nereikalaujamas.


	9. Kitos sąlygos:
9.1. Sutarties bendrosios dalies 10.1 punkte nurodytų Šalių iš anksto sutartų minimalių nuostolių dydis yra – 0,1 %  nuo nepristatyto nuomos objekto nuomos kainos be PVM už kiekvieną uždelstą dieną, kai Nuomotojas pavėluoja pradėti vykdyti Stovyklos nuomą Sutarties specialiosios dalies 3.1.2 punkte nustatytu terminu arba pavėluoja įvykdyti Sutarties specialiosios dalies 3.1.4 punkte nustatytą pareigą išmontuoti ir išvežti Stovyklos elementus, medžiagas bei perduoti tvarkingą teritoriją Nuomininkui.
9.2. Sutarties bendrosios dalies 10.2 punkte nurodytų Šalių iš anksto sutartų minimalių nuostolių dydis yra 0,2 % nuo nuomos objekto, kuris yra nepakeistas, nuomos kainos be PVM už kiekvieną uždelstą dieną.
9.3. Vėluojant Nuomotojui valandomis įvykdyti Sutarties specialiosios dalies 7.1 punkte nurodytus įsipareigojimus, už kiekvieną pavėluotą valandą mokama bauda  - 250 (du šimtai penkiasdešimt) Eur,   vėluojant Nuomotojui valandomis įvykdyti Sutarties specialiosios dalies 7.2 punkte nurodytus įsipareigojimus, už kiekvieną pavėluotą valandą mokama bauda  - 150 (šimtas penkiasdešimt) Eur.  
9.4. Sutarties bendrosios dalies 10.4 punkte nurodytų Šalių iš anksto sutartų minimalių nuostolių dydis yra –_____ (suma žodžiais) (5 % nuo Sutarties kainos be PVM).
9.5. Sutartį nutraukus Specialiosios dalies 5.1.3 ir 5.1.4. punktuose nurodytais atvejais Šalių iš anksto sutartų minimalių nuostolių dydis yra __________(Suma žodžiais) Eur (15 (penkiolika) procentų nuo Sutarties specialiosios dalies 2.1 punkte nurodytos Sutarties kainos be PVM).
9.6. Nenugalimos jėgos aplinkybių trukmė – 30 (trisdešimt) kalendorinių dienų, taikant Sutarties bendrosios dalies 8.1.2 punkto sąlygas.
9.7. Nuomotojas Sutarties vykdymo metu gali siūlyti sprendimus siekiant pagerinti teikiamų Stovyklos įrengimo, priežiūros ar aptarnavimo paslaugų kokybę, tačiau nauji sprendimai negali įtakoti tinkamo Sutarties vykdymo ar pabloginti teikiamų paslaugų kokybės. Siūlomi sprendimai negali viršyti Sutartyje nustatytų įkainių. Pakeitimai dėl siūlomo naujo sprendimo ar pasikeitusio  įkainio įforminami atskiru Šalių susitarimu.
9.8. Jeigu Nuomotojo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi pirkimo procedūrų metu, Nuomotojas įsipareigoja, kad Sutartį vykdys tik tokią teisę turintys asmenys. Teisę verstis atitinkama veikla įrodančius dokumentus Nuomotojas turi pateikti Nuomininkui iki atitinkamų veiklų vykdymo pradžios.
9.9. Nuomotojas įsipareigoja susipažinti ir sutarties vykdymo metu laikytis Tiekėjų etikos kodekso (https://vpt.lrv.lt/media/viesa/saugykla/2024/1/w2fscibRf-4.pdf) (toliau – Kodeksas) 49 punkto nuostatų, t. y. nevykdyti veiklos karinę agresiją prieš Ukrainą vykdančiose šalyse ar (ir) nebūti įmonių grupės, kurios bet kuris narys, vykdo veiklą karinę agresiją prieš Ukrainą vykdančiose šalyse, nariu ir (ar) nedalyvauti tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti tiekėjo finansinės apskaitos dokumentus. Taip pat nesiremti pajėgumais ir (ar) nesudaryti subtiekimo sutarties (-čių) su subtiekėju (-ais) netenkinančiu (-ais) šios sąlygos. Nuomotojas turi užtikrinti, kad anksčiau minėtų Kodekso nuostatų laikytųsi visi Nuomotojo pasitelkti tretieji asmenys (subtiekėjai ar kiti ūkio subjektai, kurių pajėgumais Nuomotojas remiasi). 
9.10. Nuomotojas taip pat įsipareigoja nedelsiant informuoti Nuomininką apie Sutarties galiojimo metu atsiradusias aplinkybes, susijusias su Nuomotojo elgesio neatitikimu Kodekso 49 punkto nuostatai. 
9.11. Jeigu Nuomininkas sužino, kad Nuomotojo elgesys neatitinka Kodekso 49 punkto nuostatų, Nuomininkas turi teisę  vienašališkai, nesikreipdamas į teismą, nutraukti Sutartį Sutarties bendrosiose sąlygose nustatyta tvarka.
9.12. Subtiekėjai (taikoma jei Nuomotojas juos numato pasitelkti)
Jeigu subtiekėjai nepasitelkiami, nurodoma, kad Nuomotojas šiai Sutarčiai vykdyti subtiekėjo (-ų) nepasitelks.
9.12.1. Subtiekėjo pavadinimas, jo įsipareigojimų dalis: .......................... .
9.12.2. Sutartyje nurodytam subtiekėjui bankrutavus arba atsisakius vykdyti Sutartyje nurodytus įsipareigojimus, jis gali būti keičiamas kitu subtiekėju. Prašymas dėl Sutartyje nustatyto subtiekėjo keitimo kitu subtiekėju Nuomininkui pateikiamas raštu, nurodant tokio keitimo priežastis. Naujas subtiekėjas privalo atitikti visus subtiekėjui viešojo pirkimo, kurio pagrindu pasirašyta ši Sutartis, dokumentuose nustatytus reikalavimus.
9.12.3. Nustatyto subtiekėjo pakeitimas kitu subtiekėju įforminamas raštu.
9.12.4. Jeigu sutarties vykdymo metu bus pasitelkiami subtiekėjai, turi būti gautas Nuomininko raštiškas leidimas/sutikimas.
9.13. Nuomininko atstovas (ai) – už Sutarties vykdymą bei koordinavimą, objekto nuomos kokybę atsakingas (i) (vardas, pavardė, pareigos, telefono ir fakso numeriai, el. pašto adresas).
9.14. Nuomotojo atstovas (ai) – atsakingas už Stovyklos aptarnavimo ir techninės priežiūros organizavimą, kokybę ir kontrolę visą Stovyklos nuomos laikotarpį, kuris būtų pasiekiamas ryšio priemonėmis 24/7 režimu - 
9.15. Sutarties priedai: 
9.15.1. 1 priedas – „Karių apgyvendinimo konteinerinėje stovykloje Vaidoto g. 209, Kaune įrengimo, nuomos ir aptarnavimo paslaugos  techninė specifikacija“, _ lapai;
9.15.2. 2 priedas – „Nuomojamo objekto ir su jo įrengimu bei aptarnavimu susijusių paslaugų kiekiai ir įkainiai“, __ lapas.;
9.15.3. 3 priedas ,,Įkainių perskaičiavimo sąlygos“, __ lapai

	10. Sutarties įsigaliojimas/galiojimo terminas/ pratęsimas. 
10.1. Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną). 
10.2. Sutarties galiojimo terminas – 57 (penkiasdešimt septyni) mėnesiai nuo sutarties įsigaliojimo dienos iki visiško sutartinių įsipareigojimų įvykdymo.

	11. Nuomininko rekvizitai
Lietuvos kariuomenė
Kodas – 188732677
PVM mokėtojo kodas – LT887326716
Adresas: Šv. Ignoto 8, LT-01144 Vilnius, Lietuva
Atsiskaitomoji sąskaita: LT624040063610001175                                      
Banko pavadinimas: Lietuvos Respublikos finansų ministerija
Banko kodas: 40 400
Banko adresas: Lukiškių g. 2, 01512 Vilnius


	12. Nuomotojo rekvizitai




NUOMININKAS                                                     NUOMOTOJAS						

_____________________				____________________
(parašas)						(parašas)

.................................					
A. V.							A. V.

 NUOMOS SUTARTIS

II. BENDROJI DALIS

1. Sąvokos
1.1. Šioje sutartyje naudojamos pagrindinės sąvokos:
1.1.1. Sutartis – šios nuomos sutarties bendroji ir specialioji dalys, nuomos sutarties priedai. 
1.1.2. Sutarties Šalys - Nuomininkas ir Nuomotojas:
1.1.2.1. Nuomininkas – tai Sutarties šalis, kurios rekvizitai nurodyti Sutartyje, nuomojantis nuomos objektą šioje Sutartyje nurodytomis sąlygomis;
1.1.2.2. Nuomotojas – tai Sutarties šalis, kurios rekvizitai nurodyti Sutartyje, išnuomojantis nuomos objektą šioje Sutartyje nurodytomis sąlygomis.
1.1.3. Gavėjas – Nuomininko padalinys, nurodytas Sutarties specialiojoje dalyje arba Sutarties priede, kuriam pristatomos išnuomojamas nuomos objektas.
1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis ir Gavėjas
1.1.5. Licencijos - visos reikalingos licencijos ir/arba leidimai būtini Sutarties vykdymui.
1.1.6. Sutarties objektas – daiktai (toliau – nuomos objektas) ir visos su jų nuoma susijusios paslaugos (personalo apmokymai, instaliavimas, įdiegimas, pristatymas ir kt.), dėl kurių Sutarties šalys susitarė Sutarties specialiojoje dalyje ir kurie atitinka Nuomininko nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Nuomotojas įsipareigoja sumokėti Nuomininkui, jeigu prievolė neįvykdyta arba netinkamai įvykdyta.
1.1.8. Kainodaros taisyklės – sutartyje nustatyta kaina ar sutarties kainos apskaičiavimo bei kainos koregavimo taisyklės.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/ įkainiai/kainodaros taisyklės
2.1. Sutarties kaina/įkainiai - pinigų suma, kurią Nuomininkas Sutartyje nustatyta tvarka ir terminais įsipareigoja sumokėti Nuomotojui.
2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi nuomos objekto nuomai taikomo PVM/akcizų tarifas. Perskaičiuota kaina/įkainiai įforminami raštišku Šalių susitarimu (jei spec. dalyje nurodyta, kad ši sąlyga taikoma).
2.3. Įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu.
2.4. Nuomotojas į Sutarties kainą/ nuomos objekto nuomos įkainius privalo įskaičiuoti visas su nuomos objekto tiekimu susijusias išlaidas ir mokesčius, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su išnuomojamu nuomos objekto tiekimu susijusias išlaidas;
2.4.3. visas su dokumentų, kurių reikalauja Nuomininkas, rengimu ir pateikimu susijusias išlaidas;
2.4.4. pristatyto nuomos objekto surinkimo vietoje ir/arba paleidimo, ir/arba priežiūros išlaidas;
2.4.5. aprūpinimo įrankiais, reikalingais pristatyto nuomos objekto surinkimui ir/arba priežiūrai, išlaidas;
2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;
2.4.7. nuomos objekto remonto išlaidas, kokybės garantijos laikotarpiu.
2.5. Užsienio valiutų kursų svyravimo, gamintojų kainų keitimo rizika tenka Nuomotojui.

3. Nuomos objekto tiekimo terminai ir sąlygos
3.1. Nuomos objektas pristatomas Sutarties specialiojoje dalyje (arba Sutarties priede (-uose)) numatytais terminais ir tvarka.
3.2. Nuomos objektą Nuomotojas pristato savo rizika be papildomo apmokėjimo. Nuomininkas valdymo ir naudojimosi teisę į išnuomojamą nuomos objektą įgyja abiem Šalims pasirašius perdavimo-priėmimo aktą, kuris pasirašomas tik tuo atveju, jeigu nuomos objektas yra kokybiškas ir atitinka Sutartyje ir jos priede (-uose) joms nustatytus reikalavimus (jeigu perdavimo-priėmimo aktas nepasirašomas, spec. dalyje nurodomas kitas dokumentas, kuris bus pasirašomas patvirtinant nuomos objekto  perdavimą-priėmimą)). Kai pristatytas nuomos objektas yra kokybiškas ir atitinka Sutartyje ir jos priede (-uose) jam nustatytus reikalavimus, dokumentas, patvirtinantis nuomos objekto perdavimą-priėmimą, turi būti pasirašomas ne vėliau kaip per 5 darbo dienas. 
3.3. Nuomotojui pristačius mažesnį nuomojamo objekto kiekį negu nurodyta Sutartyje/paraiškose/užsakymuose, Nuomininkas grąžina Nuomotojui pristatytą nuomos objekto kiekį bei laikoma, kad nuomos objektas nebuvo pristatytas, o Nuomotojui (jeigu dėl to praleidžiamas nuomos objekto pristatymo terminas) taikomos Sutarties bendrosios dalies 10.1 punkte numatytos sankcijos. 
3.4. Nuomotojas įsipareigoja po Sutarties įsigaliojimo Sutarties specialioje dalyje nurodytais terminais:
3.4.1. parengti, pagaminti, suderinti su Nuomininku ir patvirtinti išnuomojamo nuomos objekto darbinius etalonus (2 egz., vienas - Nuomininkui, antras – Nuomotojui), kurie atitiktų Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma);
3.4.2. suderinti su Nuomininku nuomos objekto naudojimo (priežiūros) instrukciją, kuri pateikiama kartu su nuomos objektu (jei spec. dalyje nurodyta, kad ši sąlyga taikoma).
3.5. Nuomininkas Sutarties 3.4 punkte nurodytus nuomos objekto darbinius etalonus ir su juo pateiktus nuomos objekto gamybai naudojamų pagrindinių ir pagalbinių medžiagų pavyzdžius Nuomotojui grąžina tik tada, kai Nuomotojas būna įvykdęs visus sutartinius įsipareigojimus, įskaitant garantinius įsipareigojimus.
3.6. Jeigu Sutarties galiojimo metu nuomos objekto gamintojas pakeičia/atnaujina šia Sutartimi nuomojamo nuomos objekto modelį/pavadinimą, kuris yra nurodytas Sutartyje, Nuomotojas turi teisę, prieš tai suderinęs su Nuomininku ir su juo pasirašęs papildomą susitarimą, pateikti naujo modelio/pavadinimo nuomos objektą. Naujo modelio/pavadinimo nuomos objektas turi atitikti Sutartyje ir jos priede (-uose) išnuomojamam nuomos objektui nustatytus reikalavimus, o jo techniniai duomenys negali būti prasteni už techninius duomenis nuomos objekto, dėl kurio nuomos buvo sudaryta Sutartis. Naujo modelio nuomos objektas privalo būti suderinamas su kitais pagal šią Sutartį nuomojamu ir Nuomininkui jau perduotu nuomos objektu. Nuomos kaina, pateikus naujo modelio/pavadinimo nuomos objektą, nesikeičia.

4. Mokėjimo terminai ir sąlygos
Nuomotojui sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas Nuomininkui, abiem Šalims pasirašius dokumentą, patvirtinantį nuomos objekto perdavimą-priėmimą, per 30 (trisdešimt) dienų nuo sąskaitos gavimo dienos (sąskaita faktūra turi būti pateikiama remiantis Viešųjų pirkimų įstatymo 22 straipsnio 3 dalyje numatytomis elektroninėmis priemonėmis). Nuomininkui vėluojant atsiskaityti šiame punkte numatytu terminu, Nuomininkas, Nuomotojui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą. 


5. Nuomos objekto kokybė
5.1. Nuomos objektas turi atitikti Sutartyje ir jos priede (-uose) nurodytus reikalavimus. 
5.2. Nuomos objekto perdavimo-priėmimo metu nustačius jo neatitikimą Sutartyje ir jos priede (-uose) nustatytiems reikalavimams, nedelsiant kviečiami Nuomotojo atstovai, kuriems dalyvaujant surašomas aktas, nuomos objektas nepriimamas, o Nuomotojui taikoma sutartinė atsakomybė (šiuo atveju sutartinė atsakomybė taikoma, jeigu nuomos objekto pristatymo terminas jau pasibaigęs).
5.3. Tuo atveju, kai konfliktas dėl nuomos objekto kokybės ir jo atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas.

6. Nuomos objekto kokybės garantija
6.1. Nuomos objekto kokybę Nuomotojas privalo užtikrinti visą Sutarties specialiojoje dalyje nurodytą nuomos objekto nuomos terminą (toliau - garantinis terminas).
6.2. Garantinio termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita nuomos objektą su trūkumais pakeisti nauju nuomos objektu trūkumų šalinimo laikotarpiui, atitinkančiu šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita pašalinti nuomos objekto trūkumus arba, nepavykus jų pašalinti, nuomos objektą su trūkumais savo sąskaita pakeisti nauju, atitinkančiu šioje Sutartyje ir jos priede (-uose) nustatytus reikalavimus.
6.4. Apie garantinio termino metu pastebėtus nuomos objekto trūkumus Nuomotojas informuojamas raštu (faksu arba paštu). Pareikšti pretenziją dėl nuomos objekto kokybės galima viso garantinio/tinkamumo naudoti termino galiojimo metu.

7. Nenugalimos jėgos (force majeure) aplinkybės.
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Sutarties nutraukimas
8.1. Ši Sutartis gali būti nutraukta:
8.1.1. raštišku Šalių susitarimu; 
8.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.
8.2. Nuomininkas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Nuomotoją, turi teisę vienašališkai nutraukti Sutartį, jeigu:
8.2.1. Nuomotojas vėluoja pristatyti nuomos objektą Sutarties specialioje dalyje nurodytu terminu; 
8.2.2. Nuomotojas nevykdo (ar informuoja, kad negalės vykdyti) sutartinio įsipareigojimo išnuomoti nuomos objektą;
8.2.3. Nuomotojas didina nuomos kainas/įkainius, išskyrus Sutarties bendrosios dalies 2.2 punkte numatytą atvejį;
8.2.4. Nuomotojas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
8.2.5. Nuomotojas nevykdo Sutarties bendrosios dalies 11.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);
8.2.6. Nuomotojo pateiktas nuomos objektas ar jo kokybė neatitinka Sutartyje ir jos priede (-uose) nustatytų reikalavimų;
8.2.7. Nuomotojas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo;
8.2.8. Paaiškėjus, kad Sutarties galiojimo laikotarpiu Nuomotojas yra įtrauktas į Nepatikimų tiekėjų ar Melagingą informaciją pateikusių tiekėjų sąrašus; 
8.2.9. Paaiškėjus, kad Nuomotojas nėra patikimas ir kelia pavojų nacionaliniam saugumui.
8.2.10 Sutarties vykdymo metu paaiškėja, kad Pardavėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį/Viešųjų pirkimų atliekamų gynybos ir saugumo srityje įstatymo 33 straipsnio 1 dalį; 
8.2.11 Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų atliekamų gynybos ir saugumo srityje įstatymo 50 straipsnio 6 dalį.
9. Ginčų sprendimo tvarka
9.1. Sutartis sudaryta ir turi būti aiškinama pagal Lietuvos Respublikos teisę.
9.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Nuomininko (arba jeigu Nuomininkas ne juridinis asmuo, o Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

10. Atsakomybė
10.1. Pavėlavęs pristatyti nuomos objektą per Sutarties specialiojoje dalyje nurodytą terminą, Nuomotojas moka Nuomininkui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nepristatyto nuomos objekto nuomos kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant sutartį. Šalių iš anksto sutartus minimalius nuostolius Nuomotojas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
10.2. Garantinio termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.2 punkte nustatytus įsipareigojimus, Nuomotojas moka Nuomininkui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nuomos objekto, kuris yra nepakeistas, nuomos kainos už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.
10.3. Garantinio termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.3 punkte nustatytus įsipareigojimus, Nuomotojas moka Nuomininkui 0,2 % dydžio nuo nuomos objekto, kurio trūkumai nepašalinti, ar nuomos objekto, kuris yra nepakeistas, nuomos kainos už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.
10.4. Nutraukus Sutartį dėl Sutarties bendrojoje dalyje 8.2.1, 8.2.2, 8.2.3, 8.2.4, 8.2.5, 8.2.6 punktuose, 8.2.5 (taikoma, kai Sutarties įvykdymas užtikrinimas laidavimo raštu ar garantija) punkte ar kitų Sutarties specialiojoje dalyje išvardintų priežasčių, Nuomotojas per 14 (keturiolika) dienų (skaičiuojant nuo Sutarties nutraukimo dienos) turi sumokėti Nuomininkui ne mažiau kaip 7 (septynių) % Sutarties kainos be PVM (arba bendros pasiūlymo kainos be PVM) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininkui patirtus nuostolius, Nuomotojui nevykdant ar netinkamai vykdant sutartį.
10.5. Nutraukus Sutartį dėl Sutarties bendrojoje dalyje 8.2.4 punkte nurodytos priežasties, Nuomotojas per 7 (septynias) dienas (skaičiuojant nuo Sutarties nutraukimo dienos) turi sumokėti Nuomininkui nuomos objekto su trūkumais nuomos kainos be PVM dydžio Šalių iš anksto sutartus minimalius nuostolius. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant ar netinkamai vykdant sutartį. 
10.6. Kiti sutartinės atsakomybės taikymo Nuomotojui atvejai nurodyti Sutarties specialiojoje dalyje.
10.7. Finansavimo vėlavimas iš biudžeto yra sąlyga visiškai atleidžianti nuo civilinės atsakomybės ir palūkanų mokėjimo Nuomotojui už pavėluotą atsiskaitymą.

11. Sutarties galiojimas
11.1. Sutartis įsigalioja abiem Šalims ją pasirašius ir Nuomotojui pateikus Nuomininkui Sutarties įvykdymo užtikrinimo banko garantiją ar draudimo bendrovės laidavimo raštą (sąlyga taikoma, jeigu sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 10.4 punkte nurodytos sumos sumokėjimą (Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 10.4 punkte nurodytą sumą Nuomininkui nutraukus Sutartį dėl bent vienos iš 8.2.1 - 8.2.67 punktuose ar kitų Sutarties specialiojoje dalyje išvardintų priežasčių). Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 10.4 punkte) (jeigu sutarties vykdymas bus užtikrintas laidavimu arba banko garantija).
11.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Nuomotojo kaltei, įvykdyti prievolę ir sumokėti įsipareigotą sumą, pinigus pervedant į Nuomininko sąskaitą (jeigu sutarties vykdymas bus užtikrintas laidavimu arba banko garantija).
11.3. Nuomotojas ne vėliau kaip per 5 (penkias) darbo dienas po Sutarties pasirašymo pateikia Nuomininkui Sutarties bendrosios dalies 11.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas nuomos objekto tiekimo terminas ar Sutarties galiojimo terminas. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku Nuomininko patirtų nuostolių atlyginimu ir neatleidžia Nuomotojo nuo pareigos juos atlyginti pilnai. Nuomotojas taip pat turi pateikti patvirtinimą iš draudimo bendrovės, kad laidavimo raštas yra galiojantis (jeigu sutarties vykdymas bus užtikrintas laidavimu arba banko garantija). 
11.4. Jei sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), Nuomotojas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Nuomotojas nepateikia naujo Sutarties įvykdymo užtikrinimo, Nuomininkas turi teisę nutraukti Sutartį, Sutarties bendrosios dalies 8.2.5 punkte nustatyta tvarka.
11.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Nuomotojui pateikus raštišką prašymą (jeigu sutarties vykdymas bus užtikrintas laidavimu arba banko garantija).
11.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas galimas remiantis Viešųjų pirkimų įstatymo 89 straipsnio nustatomis ir neprieštarauja pagrindiniams viešųjų pirkimų principais bei tikslui. Sutarties keitimo sąlygos, atitinkančios Viešųjų pirkimų 89 straipsnio reikalavimus, privalo būti nurodytos Sutarties specialiojoje dalyje. 
11.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipiant į Viešųjų pirkimų tarnybą. Toks sutarties sąlygų patikslinimas nebus laikomas Sutarties sąlygų keitimu.
11.8. Sutartis gali būti pratęsta Sutarties Specialiojoje dalyje nustatytomis sąlygomis.
11.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

12. Susirašinėjimas
12.1. Nuomininko ir Nuomotojo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
12.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

13. Informacijos konfidencialumas, slaptumas ir asmens duomenys 
13.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 
13.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.
13.3. Nuomotojas įsipareigoja be Nuomininko išankstinio rašytinio sutikimo nenaudoti Nuomininko jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 
13.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Specialiosios dalies 9.2 punkte.
13.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 
13.6. Sutartyje ir jos prieduose nurodyti asmens duomenys be atskiro kitos šalies sutikimo negali būti perduoti tretiesiems asmenims, išskyrus Nuomotojo įvardintus subtiekėjus ir Gavėją (jei toks nurodytas), kurie yra pasitelkiami sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Specialiosios dalies numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
13.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas specialiosios dalies 9 punktas. 
13.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas sutarties rezultato naudojimo tikslais. 
13.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
13.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.

14. Baigiamosios nuostatos
14.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio nuomotoju lietuvių ir anglų kalba ).
14.2. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis. 
14.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
14.4. Pažeidęs šios sutarties dalies 14.3 punkte nurodytą įpareigojimą Nuomotojas moka Nuomininkui 5 proc. sutarties/pasiūlymo kainos dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.
14.5. Nuomotojas garantuoja, kad turi visas Sutarties įvykdymui reikalingas licencijas. Nuomotojas įsipareigoja atlyginti Nuomininkui nuostolius, jeigu Nuomininkui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
14.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
14.7. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.
14.8. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Nuomininkas  juos numato pasitelkti).
14.9. Nuomotojo paskirtas asmuo/asmenys, kurie atstovauja Nuomotojui, priiminėja ir tvirtina Nuomininko teikiamus nuomos objekto užsakymus, dalyvauja susitikimuose su Nuomininku ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 
14.10. Nuomininko paskirti asmuo/asmenys, kurie atstovauja Nuomininkui, teikia Nuomotojui nuomos objekto užsakymus, dalyvauja susitikimuose su Nuomotoju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje.


NUOMININKAS					NUOMOTOJAS


	



